નવી દિલ્હી, 6 જૂનઃ વડાપ્રધાન નરેન્દ્ર મોદી પદ સંભાળ્યા બાદ પોતાની પહેલી વિદેશ યાત્રામાં ભૂતાન જશે. પીએમ પદની શપથ લીધા બાદથી જ મોદી પાસે બીજા દેશોથી આમંત્રણો આવવાની શરૂઆત થઇ ગઇ છે. બીજા દેશો સાથે સંબંધો સારા બનાવવા માટે નરેન્દ્ર મોદીએ આ આમંત્રણોને સ્વીકારવાનું શરૂ કરી દીધું છે. આ પહેલા એવા સમાચાર આવ્યા હતા કે મોદી પોતાની પહેલી વિદેશ યાત્રામાં જાપાન જશે, પરંતુ ગુરુવારે પૃષ્ટિ થઇ કે તેઓ પોતાની યાત્રાની શરૂઆત ભૂતાનથી કરશે.